ΕΛΛΗΝΙΚΗ ΔΗΜΟΚΡΑΤΙΑ **Αργοστόλι:** 21.12.2015

Νομός Κεφαλληνία **Αριθ.Πρωτ.:** 48901

**Δήμος Κεφαλλονιάς**  **Aριθ.Αποφ.:** 1109

Γραφείο Δημάρχου

Ταχ. Δ/νση : Π. Βαλλιάνου 7

T.Κ : 28100 Αργοστόλι

Τηλ: 26710-22933

Φαξ: 26710-28515

e-mail: dimarxos@kefallonia.gov.gr

**ΔΙΑΚΗΡΥΞΗ ΠΡΟΧΕΙΡΟΥ ΔΙΑΓΩΝΙΣΜΟΥ**

 **Ο ΔΗΜΟΣ ΚΕΦΑΛΛΟΝΙΑΣ**

 **Διακηρύσσει**

δημόσιο πρόχειρο διαγωνισμό με σφραγισμένες προσφορές και με κριτήριο κατακύρωσης τη συμφερότερη προσφορά για την **¨Προμήθεια Έτοιμου Σκυροδέματος Συντήρησης Οδικού Δικτύου Δ.Ε Αργοστολίου¨,** προϋπολογισμού 30.000,00 ευρώ με Φ.Π.Α σύμφωνα με την υπ. αρ. 30/2015 μελέτη της Δ/σης Τεχνικών Υπηρεσιών του Δήμου Κεφαλλονιάς

 **Άρθρο 1ο – Αντικείμενο του Διαγωνισμού**

Αντικείμενο του διαγωνισμού είναι η προμήθεια σκυροδέματος του τύπου C16/20 ποσότητας 287 μ3 καθώς και η προμήθεια δομικού πλέγματος,Β500C-Τύπου Τ131, ποσότητας 3.582 Κg και αφορούν την επισκευή και βελτίωση του οδικού δικτύου της Δ.Ε Αργοστολίου. (Αποκατάσταση φθορών οδοστρωμάτων, πεζοδρομίων, κατασκευή τοιχίων αντιστήριξης σε διάφορα σημεία του οδικού δικτύου που έχουν αστοχήσει από κατολισθήσεις η καθιζήσεις λόγω των βροχοπτώσεων, και των σεισμών που έπληξαν το νησί μας)**.** Λοιπές λεπτομέρειες περιγράφονται στις τεχνικές προδιαγραφές της παρούσας μελέτης**.**

 **Άρθρο 2Ο – Ισχύουσες Διατάξεις**

 **Η διενέργεια της προμήθειας διέπεται από τις ακόλουθες διατάξεις**

1. Του άρθρου 2 παρ.12 του Ν. 2286/95

2.ΤηνΠ1/3305/03.11.2010 Aπόφαση του Υπουργείου Οικονομίας, Ανταγωνιστικότητας και Ναυτιλίας (Φ.Ε.Κ. 1789/12-11-2010 τ.Β)

3.Του Ν.4111/2013 (Φ.Ε.Κ.18 τεύχος Α΄)

4. Την υπ΄αριθ. 267/2015 απόφαση Δημοτικού Συμβουλίου Κεφαλλονιάς με την οποία εγκρίθηκε η μελέτη, και ο καθορισμός τρόπου εκτέλεσης της σχετικής προμήθειας.

5. Η υπ.αρ.386/2015 Απόφαση της Οικονομικής Επιτροπής Δήμου Κεφαλλονιάς με τις οποίες εγκρίθηκε η αποδέσμευση πίστωσης ύψους **30.000,00**€ εις βάρος του Κ.Α **30.6662.04** για την εκτέλεση της ανωτέρω προμήθειας.

6.Την υπ΄αριθ.58/2015 απόφαση της Οικονομικής Επιτροπής περί συγκρότησης επιτροπής ΕΚΠΟΤΑ.

7.Του Δ.Κ.Κ (Ν.3463/06)

8.Του Άρθρου 2, παρ. 12, του Ν.2286/1995 ΦΕΚ 19/Α «Προμήθειες του δημόσιου τομέα ρυθμίσεις συναφών θεμάτων»

9.Του Άρθρου 2 παρ. 7, του Άρθρου 3 παρ. 10 και του Άρθρου 23 παρ. 4, 5 και 6 της υπ’αριθμ. 11389/1993 Υπ. Απόφαση (ΦΕΚ 185/τ.Β’) «Περί ενιαίου κανονισμού προμηθειών Ο.Τ.Α. (Ε.Κ.Π.Ο.Τ.Α.)» και τις σχετικές ερμηνευτικές εγκυκλίους, όπου αυτή δεν έρχεται σε αντίθεση με το Ν. 2286/95 και το Ν. 3463/2006 (Κύρωση του Κώδικα Δήμων και Κοινοτήτων)

10.Του Π.Δ. 60/2007 ΦΕΚ 64/Α «Προσαρμογή της Ελληνικής Νομοθεσίας στις διατάξεις της Οδηγίας 2004/18/ΕΚ «περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών»

11.Του Π.Δ. 118/2007 ΦΕΚ 150/Α «Κανονισμός Προμηθειών Δημοσίου (Κ.Π.Δ)»

12.Του Άρθρου 10 του Ν.2880/2001 ΦΕΚ 9/Α/2001 «Πρόγραμμα “ΠΟΛΙΤΕΙΑ” για τη μεταρρύθμιση και τον εκσυγχρονισμό της Δημόσιας Διοίκησης και άλλες διατάξεις»

13.Του Ν.2647/1998 ΦΕΚ 237/Α/1998 «Μεταβίβαση αρμοδιοτήτων στις Περιφέρειες και την Αυτοδιοίκηση και άλλες διατάξεις»

14.Του ν. 3852/2010 (ΦΕΚ 87/Α) «Πρόγραμμα Καλλικράτης» «Σύσταση Αποκεντρωμένης Διοίκησης»

15.Τις σχετικές σε ισχύ εγκυκλίους που έχουν εκδοθεί κατά καιρούς και αφορούν προμήθειες ΟΤΑ, όταν αυτές δεν έρχονται σε αντίθεση με το ν.2286/95

16.Του Ν.3861/10 (ΦΕΚ 112Α/13-7-2010) Ενίσχυση της διαφάνειας με την υποχρεωτική ανάρτηση νόμων….στο διαδίκτυο<<Πρόγραμμα Διάυγεια>> και άλλες διατάξεις.

17. Το Ν.4281/2014 (ΦΕΚ 160Α/14) ¨Μέτρα στήριξης και ανάπτυξης της ελληνικής οικονομίας ,οργανωτικά θέματα Υπουργείου Οικονομικών και άλλες διατάξεις¨

18. Της παραγράφου 1 του άρθρου 37 του ν.4320/2015 για την οποία ορίζεται ότι η ισχύς των διατάξεων του Μέρους Β ΤΟΥ ΝΌΜΟΥ 4281/2014, αρχίζει από την 31η Δεκεμβρίου 2015, εκτός αν ορίζεται αλλιώς στις επιμέρους διατάξεις του.

 **Άρθρο 3ο Τεχνικές Προδιαγραφές-Προμηθευομένων Υλικών**

 Η μελέτη αυτή αφορά την προμήθεια α) σκυροδέματος του τύπου C 16/20 και β) δομικού πλέγματος Β500c –Tύπου Τ131 μετά της μεταφοράς επί τόπου των έργων σύμφωνα με της ανάγκες του Δήμου. Αντίστοιχη με την παραλαβή θα είναι και η τιμολόγηση με σταθερή τιμή (τιμή προσφοράς).

Τα υπό προμήθεια είδη θα ανταποκρίνονται στις ακόλουθες προδιαγραφές:

α) Για τα αδρανή του σκυροδέματος ισχύει το πρότυπο ΕΛΟΤ ΕΝ 12620 :2002 ( ΚΥΑ 5328/122/ ΦΕΚ386Β/20-3-2007), για την παραγωγή και μεταφορά του σκυροδέματος ισχύει η Ελληνική Τεχνική Προδιαγραφή ΕΛΟΤ ΤΠ 1501-01-01-00 που εγκρίθηκε μαζί με 440 (ΕΤΕΠ) με την υπ' αριθ. ΔΙΠΑΔ/ΟΙΚ/273/ ΦΕΚ 2221Β/30-7-2012 Υπουργική Απόφαση και γενικώς εφαρμόζεται ο Κανονισμός Τεχνολογίας Σκυροδέματος (Κ.Τ.Σ)**.**

Τα αδρανή υλικά που ενσωματώνονται στο σκυρόδεμα πρέπειναδιαθέτουν σήμανση CE και θα πρέπει να ικανοποιούν τις κοκκομετρικέςδιαβαθμίσεις που προδιαγράφονται στους ελληνικούς κανονισμούς για χρήση σε τεχνικά έργα και να διαθέτουν αμελητέα πλαστικότητα.Η σήμανση CE τεκμηριώνεται με την προσκόμιση του σχετικού πιστοποιητικού και πρέπει να βρίσκεται σε ισχύ κατά την ημέρα διεξαγωγής του διαγωνισμού αλλά και καθ. όλη τη διάρκεια εκτέλεσης της προμήθειας. Η μεταφορά του έτοιμου σκυροδέματος θα γίνεται με μέσα του προμηθευτή ,τα οποία θα είναι ικανά να μεταφέρουν το υλικό στο τόπο που θα ζητηθεί από τον Δήμο. Τα οχήματα μεταφοράς οφείλουν να πληρούν τα προβλεπόμενα από τον Κ.Ο.Κ . και φέρουν την ευθύνη για τυχόν βλάβες κλπ που θα προξενήσουν κατά τη μεταφορά και παράδοση των υλικών.

β) Το δομικό πλέγμα B500C-Tύπου Τ131 σύμφωνα με τους κανονισμούς και τα Ελληνικά πρότυπα.

Η μεταφορά του Δομικού Πλέγματος θα γίνεται με μέσα του προμηθευτή ,τα οποία θα είναι ικανά να μεταφέρουν το υλικό στο τόπο που θα ζητηθεί από τον Δήμο. Τα οχήματα μεταφοράς οφείλουν να πληρούν τα προβλεπόμενα από τον Κ.Ο.Κ . και φέρουν την ευθύνη για τυχόν βλάβες κλπ που θα προξενήσουν κατά τη μεταφορά και παράδοση των υλικών.

 Η υπηρεσία διατηρεί το δικαίωμα να πραγματοποιεί έλεγχο ποιότητας

 των υπό προμήθεια ειδών σε πιστοποιημένα εργαστήρια σε τακτά χρονικά

 διαστήματα κατά την κρίση της, με έξοδα του προμηθευτή.

 Σε περίπτωση που διαπιστωθεί ότι η ποιότητα δεν είναι καλή, θα γίνεται μερική η ολική χρηματική περικοπή της προβληματικής προμήθειας, μετά την σύνταξη του σχετικού πρακτικού από την επιτροπή παραλαβής προμηθειών του Δήμου.

 Η υπηρεσία δύναται με κάθε παραλαβή πέραν του δελτίου αποστολής,

 να απαιτεί σχετικό ζυγολόγιο η αν κρίνει σκόπιμο να αποστέλλει το φορτίο

 σε ουδέτερο ζυγό με έξοδα του προμηθευτή.

. Κατόπιν των ανωτέρω και σε εφαρμογή του Π.Δ 334/1994 ,πρέπει ο προμηθευτής να προσκομίσει το Πιστοποιητικό ΕΚ για τον έλεγχο Παραγωγής στο Εργοστάσιο από αναγνωρισμένο οργανισμό πιστοποίησης , την άδεια λειτουργίας του Λατομείου αδρανών υλικών για το Σκυρόδεμα καθώς και το πιστοποιητικό σήμανσης CE των αδρανών υλικών του σκυροδέματος.

Άρθρο 4ο –Τόπος και χρόνος διενέργειας διαγωνισμού.

Ο διαγωνισμός θα διεξαχθεί στο **Δημοτικό Θέατρο Κέφαλος** ημέρα Πέμπτη 21/01/2015 και ώρα **10:00 π.μ.**κατά την οποία λήγει η προθεσμία παραλαβής των προσφορών και αρχίζει η διαδικασία αποσφράγισης.

Σε περίπτωση που ο διαγωνισμός προβεί άγονος θα επαναληφθεί στον αυτό τόπο και ώρα την Πέμπτη 28/01/2015**.**

**Άρθρο 5ο –Γλώσσα**

Όλα τα έγγραφα που απαιτούνται για τη διενέργεια του διαγωνισμού και τη συμμετοχή σ΄ αυτόν συντάσσονται στην ελληνική γλώσσα (άρθρο 6 ΕΚΠΟΤΑ).

**Άρθρο 6ο –Δικαιούμενοι συμμετοχής-Δικαιολογητικά συμμετοχής.**

**1.Στον διαγωνισμό γίνονται δεκτοί** :

α) όλα τα φυσικά πρόσωπα (Έλληνες & Αλλοδαποί)

β) όλα τα νομικά πρόσωπα

γ) συνεταιρισμοί

υπό την προϋπόθεση ότι ασκούν εμπορικό, βιομηχανικό ή βιοτεχνικό επάγγελμα σχετικά με το αντικείμενο του διαγωνισμού.

δ) ενώσεις προμηθευτών εφόσον συντρέχουν οι παρακάτω προϋποθέσεις

i) ο κάθε προμηθευτής που συμμετέχει στην Ένωση, συμβάλλει με οποιοδήποτε τρόπο στην διαμόρφωση του προσφερόμενου προϊόντος.

ιι) Στην Ένωση προμηθευτών συμμετέχουν και παραγωγικές επιχειρήσεις σε συνολικό ποσοστό τουλάχιστον 50% της τιμής προσφοράς.

ιιι) Η ένωση προμηθευτών υποβάλλει κοινή προσφορά η οποία υπογράφεται υποχρεωτικά είτε από όλους τους προμηθευτές που αποτελούν την ένωση, είτε από εκπρόσωπό τους εξουσιοδοτημένο με συμβολαιογραφική πράξη. Στην προσφορά απαραίτητα πρέπει να αναγράφεται η ποσότητα του υλικού ή το μέρος αυτού που αντιστοιχεί στον καθένα στο σύνολο της προσφοράς.

iv) Με την υποβολή της προσφοράς κάθε μέλος της ένωσης ευθύνεται εις ολόκληρο. Σε περίπτωση κατοχύρωσης της προμήθειας, η ευθύνη αυτή εξακολουθεί μέχρι πλήρους εκτέλεσης της σύμβασης.

v) Σε περίπτωση που εξαιτίας ανικανότητας για οποιοδήποτε λόγω, ή ανωτέρας βίας, μέλος της ένωσης δεν μπορεί να ανταποκριθεί στις υποχρεώσεις της ένωσης κατά το χρόνο αξιολόγησης των προσφορών, τα υπόλοιπα μέλη συνεχίζουν να έχουν της ευθύνη ολόκληρης της κοινής προσφοράς με την ίδια τιμή.

Εάν η παραπάνω ανικανότητα προκύψει κατά το χρόνο εκτέλεσης της σύμβασης, τα υπόλοιπα μέλη συνεχίζουν να έχουν την ευθύνη της ολοκλήρωσης αυτής με την ίδια τιμή και όρους.

Τα υπόλοιπα μέλη της ένωσης και στις δύο παραπάνω περιπτώσεις μπορούν να προτείνουν αντικατάσταση. Η αντικατάσταση εγκρίνεται με απόφαση της οικονομικής επιτροπής ύστερα από τη γνωμοδότηση του αρμόδιου οργάνου.

Σε περίπτωση που η ανωτέρω ανάγκη αντικατάστασης προκύψει κατά το χρόνο εκτέλεσης της σύμβασης, η σχετική απόφαση λαμβάνεται από το Δημοτικό Συμβούλιο.

**2.Δικαιολογητικά συμμετοχής**

Αυτά ακολουθώντας για διευκόλυνση της υπηρεσίας, τη σειρά με την οποία αναγράφονται παρακάτω, επί ποινή αποκλεισμού κατατίθενται μαζί με τον υπόλοιπο φάκελο προσφοράς και είναι τα εξής:

-Υπεύθυνη Δήλωση του άρθρου 8 του Ν. 1599/86, με θεώρηση γνησίου υπογραφής, με την οποία θα δηλώνεται :

* Ότι δεν υφίστανται νομικοί περιορισμοί λειτουργίας της επιχείρησης κι ότι δεν έχει αποκλεισθεί η συμμετοχή τους από διαγωνισμούς του Δημοσίου ή των ΟΤΑ.
* Ότι έχει λάβει γνώση όλων των όρων της διακήρυξης και των τεχνικών προδιαγραφών και ότι τους αποδέχεται χωρίς καμία επιφύλαξη.
* Ότι έλαβε γνώση των τοπικών συνθηκών και ότι αναλαμβάνει να παραδώσει τα είδη τμηματικά ή όπως διαφορετικά επιθυμεί ο Δήμος Κεφαλλονιάς επί τόπου των έργων στα όρια της Δ.Ε Αργοστολίου.
* Αποδεικτικό μη οφειλής στον Δήμο Κεφαλλονιάς.
* **Φορολογική Ενημερότητα**
* **Ασφαλιστική Ενημερότητα**,

Στη δήλωση αυτή θα αναφέρεται σαφώς και ο χρόνος ολοκλήρωσης της παράδοσης από την ημερομηνία υπογραφής της σύμβασης.

**Λοιπά:**

Για ανώνυμες εταιρίες – συνεταιρισμούς, αυτός που θα καταθέσει την προσφορά, εκτός της ταυτότητας του θα προσκομίσει πρακτικά του Διοικητικού Συμβουλίου της Εταιρείας – Συνεταιρισμού, επικυρωμένο, όπου θα εγκρίνεται η συμμετοχή αυτής, αυτού, στο συγκεκριμένο διαγωνισμό και όπου θα ορίζεται ότι εκπρόσωπος της εταιρίας του συνεταιρισμού, για να παραδώσει την προσφορά είναι ο καταθέτων αυτή.

(Οι εταιρίες περιορισμένης ευθύνης και οι ομόρρυθμες και ετερόρρυθμες εταιρίες εκπροσωπούνται από το διαχειριστή τους ή από άλλο νόμιμο εξουσιοδοτημένο πρόσωπο).

Σε κάθε άλλη περίπτωση οι διαγωνιζόμενοι παρίσταται αυτοπροσώπως με την επίδειξη της ταυτότητας τους.

1. Οι διαγωνιζόμενοι υποβάλλουν επίσης:

**α) Οι Έλληνες πολίτες:**

Πιστοποιητικό του οικείου Επιμελητηρίου με το οποίο θα πιστοποιείται η εγγραφή τους σ΄ αυτό και το ειδικό επάγγελμά τους.

**β) Αλλοδαποί:**

-Πιστοποιητικό της αρμόδιας αρχής της χώρας εγκατάστασης τους, περί εγγραφής τους στα μητρώα του οικείου επιμελητηρίου ή σε ισοδύναμους επαγγελματικούς καταλόγους.

**γ) Τα Νομικά πρόσωπα ημεδαπά ή αλλοδαπά:**

**-**Πιστοποιητικό του οικείου Επιμελητηρίου με το οποίο θα πιστοποιείται η εγγραφή τους σ΄ αυτό και το ειδικό επάγγελμα τους ή σε ισοδύναμους επαγγελματικούς καταλόγους.

**δ) Συνεταιρισμοί:**

-Βεβαίωση εποπτεύουσας αρχής ότι ο συνεταιρισμός λειτουργεί νόμιμα.

**ε) Οι ενώσεις προμηθευτών που υποβάλλουν κοινή προσφορά:**

**-** όλα τα παραπάνω κατά περίπτωση δικαιολογητικά, για κάθε προμηθευτή που συμμετέχει στην ένωση.

**-**Πιστοποιητικό σκοπιμότητας του ΕΟΜΜΕΧ για τις ενώσεις προμηθευτών που αποτελούνται από μικρομεσαίες μεταποιητικές επιχειρήσεις (ΜΜΕ) ή παραγωγικούς αστικούς συνεταιρισμούς στις οποίες μετέχουν και επιχειρήσεις του εσωτερικού ή του εξωτερικού είτε μεγαλύτερου μεγέθους είτε με μη μεταποιητική δραστηριότητα και εφόσον οι εργασίες που θα εκτελεστούν από τις ΜΜΕ ή τους παραγωγικούς αστικούς συνεταιρισμούς αντιπροσωπεύουν ποσοστό μεγαλύτερο από το 50%. Το πιστοποιητικό αυτό μπορεί να υποβληθεί και μετά την υποβολή της προσφοράς μέσα σε 15 ημέρες από την ημερομηνία διενέργειας του διαγωνισμού.

**4.** Οι ΜΜΕ εκτός από τα παραπάνω δικαιολογητικά μαζί με την προσφορά τους υποβάλλουν κάθε άλλο απαραίτητο δικαιολογητικό, που εκδίδεται ή θεωρείται από τον ΕΟΜΜΕΧ, από το οποίο να προκύπτει ότι ανταποκρίνεται στα κριτήρια που καθορίζονται για τη χρηματοδότησή τους από τις πράξεις που κάθε φορά εκδίδει της τράπεζας Ελλάδος.

**5.** Εφόσον οι προμηθευτές συμμετέχουν στο διαγωνισμό με εκπροσώπους τους υποβάλλουν, μαζί με την προσφορά, βεβαίωση εκπροσώπησης, βεβαιωμένου του γνήσιου της υπογραφής του εκπροσωπουμένου από αρμόδια δικαστική ή διοικητική αρχή ή συμβολαιογράφου.

**6.**Εάν σε κάποια χώρα δεν εκδίδονται τα παραπάνω πιστοποιητικά ή έγγραφα ή δεν καλύπτουν όλες τις παραπάνω περιπτώσεις, μπορούν να αντικατασταθούν από ένορκη δήλωση του προμηθευτή που γίνεται ενώπιον δικαστικής ή διοικητικής Αρχής ή συμβολαιογράφου. Για τους προμηθευτές που στη χώρα τους δεν προβλέπεται από το νόμο ένορκη δήλωση, αυτή μπορεί να αντικατασταθεί με υπεύθυνη δήλωση, βεβαιωμένου του γνήσιου της υπογραφής του δηλούντος από αρμόδια δικαστική ή διοικητική αρχή ή συμβολαιογράφου.

**Άρθρο 7ο –Χρόνος και τρόπος υποβολής προσφορών.**

1. Όσοι επιθυμούν να λάβουν μέρος στο διαγωνισμό, πρέπει να καταθέσουν έγγραφες σφραγισμένες προσφορές μέχρι και την Πέμπτη 21/01/2015  **και ώρα 10:00 π.μ.**
2. Οι προσφορές παραλαμβάνονται από την αρμόδια επιτροπή διεξαγωγής διαγωνισμών ΕΚΠΟΤΑ που διενεργεί το διαγωνισμό.
3. Προσφορές που περιέρχονται στην υπηρεσία με οποιοδήποτε τρόπο πριν την διενέργεια του διαγωνισμού, δεν αποσφραγίζονται αλλά παραδίδονται στα αρμόδια όργανα που παραλαμβάνουν τις προσφορές προ της εκπνοής της προθεσμίας, προκειμένου να αποσφραγιστούν μαζί με τις άλλες που κατατέθηκαν με την προαναφερόμενη διαδικασία. Επίσης επιστρέφονται, χωρίς να αποσφραγισθούν και οι εκπρόθεσμες προσφορές που υποβάλλονται ή περιέχονται στην υπηρεσία, με οποιοδήποτε τρόπο (άρθρο 11 ΕΚΠΟΤΑ).

**Άρθρο 8ο –Τρόπος σύνταξης προσφοράς.**

1. Με ποινή να μην γίνουν αποδεκτές οι προσφορές υποβάλλονται, μέσα σε φάκελο καλά σφραγισμένο, ο οποίος θα φέρει τις εξής ενδείξεις:

α) Ο Τίτλος «ΠΡΟΣΦΟΡΑ ΓΙΑ ΤΗΝ ΠΡΟΜΗΘΕΙΑ ΕΤΟΙΜΟΥ ΣΚΥΡΟΔΕΜΑΤΟΣ ΣΥΝΤΗΡΗΣΗΣ ΟΔΙΚΟΥ ΔΙΚΤΥΟΥ Δ.Ε ΑΡΓΟΣΤΟΛΙΟΥ»

με κεφαλαία γράμματα.

β) Ο πλήρης τίτλος της αρμόδιας υπηρεσίας που διενεργεί την προμήθεια «ΠΡΟΣ ΔΗΜΟ ΚΕΦΑΛΛΟΝΙΑΣ –ΕΠΙΤΡΟΠΗ ΔΙΕΞΑΓΩΓΗΣ ΔΙΑΓΩΝΙΣΜΩΝ ΕΚΠΟΤΑ»

γ) Ο αριθμός της απόφασης Δημάρχου :1109/21-12-2015

δ) Η ημερομηνία διεξαγωγής του διαγωνισμού: 21/01/2015

ε) Τα στοιχεία του αποστολέα (Επωνυμία, Δ/νση, Τηλέφωνο & fax)

 Προσφορές που υποβάλλονται ανοικτές , δεν γίνονται αποδεκτές.

2.Στον κυρίως φάκελο προσφοράς τοποθετούνται όλα τα ζητούμενα δικαιολογητικά καθώς και η εγγύηση συμμετοχής.Τα τεχνικά στοιχεία της προσφοράς σύμφωνα με τις τεχνικές προδιαγραφές του άρθρου 3 του παρόντος τοποθετούνται σε χωριστό σφραγισμένο φάκελο με την ένδειξη ΄΄ΤΕΧΝΙΚΗ ΠΡΟΣΦΟΡΑ¨.Τα οικονομικά στοιχεία της προσφοράς τοποθετούνται σε χωριστό σφραγισμένο φάκελο, επίσης μέσα στον κυρίως φάκελο, με την ένδειξη ¨ΟΙΚΟΝΟΜΙΚΗ ΠΡΟΣΦΟΡΑ¨

3. Οι φάκελοι της τεχνικής και της οικονομικής προσφοράς πρέπει να φέρουν τις ενδείξεις του κυρίως φακέλου.

**4.**Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη από τον προσφέροντα, η δε επιτροπή διενέργειας του διαγωνισμού παραλαμβάνει και αποσφραγίζει τις προσφορές και κατά τον έλεγχο καθαρογράφει την τυχόν διόρθωση και μονογράφει και σφραγίζει αυτή.

1. Καλό είναι να αποφεύγονται αποκλίσεις από την τεχνική προσφορά ώστε να μην καθυστερεί το έργο της επιτροπής αξιολόγησης (άρθρο 12 ΕΚΠΟΤΑ).
2. Προσφορά που θέτει όριο αναπροσαρμογής της τιμής απορρίπτεται ως απαράδεκτη.
3. **Οι υποψήφιοι προμηθευτές μπορούν να λάβουν μέρος μόνο για το σύνολο των υπό προμήθεια ειδών του διαγωνισμού (ήτοι για το σύνολο των ζητουμένων ειδών για το Δήμο Κεφαλονιάς).**
4. Για να γίνει κάποιος δεκτός στην Δημοπρασία θα πρέπει να καταθέσει στην Επιτροπή Δημοπρασίας Γραμμάτιο του Ταμείου Παρακαταθηκών και Δανείων ή εγγυητική επιστολή συμμετοχής αναγνωρισμένης Τράπεζας σε ποσοστό 2% του προϋπολογισμού της μελέτης, χωρίς την δαπάνη Φ.Π.Α.

|  |  |  |
| --- | --- | --- |
| ΕΙΔΟΣ ΠΡΟΜΗΘΕΙΑΣ | ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ(ΧΩΡΙΣ Φ.Π.Α) € | ΕΓΓΥΗΣΗ ΣΥΜΜΕΤΟΧΗΣ (2%)€ |
| ΣΚΥΡΟΔΕΜΑ C16/20 |  21.525,00 |  |
| ΔΟΜΙΚΟ ΠΛΕΓΜΑ Β500C-Τύπου Τ131 |  2.865,60  |  |
| ΣΥΝΟΛΟ | 24.390,60  |  488,00€ |
|  |   |  |
|  |   |  |
|  |  |

**Άρθρο 9ο –Χρόνος ισχύος προσφορών.**

**1.**Οι προσφορές ισχύουν και δεσμεύουν τους προμηθευτές **εξήντα (60) ημέρες** από την επόμενη της διενέργειας του διαγωνισμού.

**2.** Προσφορά που ορίζει χρόνο ισχύος μικρότερο του παραπάνω, απορρίπτεται ως απαράδεκτη.

**3.** Η ισχύς της προσφοράς μπορεί να παρατείνεται, εφόσον ζητηθεί από την υπηρεσία, πριν από τη λήξη της, κατ΄ ανώτερο όριο για χρονικό διάστημα ίσο με **τριάντα (30) ημέρες** (άρθρο 13 ΕΚΠΟΤΑ)

**Άρθρο 10ο –Εναλλακτικές προσφορές- Αντιπροσφορές.**

Στον διαγωνισμό δεν γίνονται δεκτές εναλλακτικές προσφορές και αντιπροσφορές και σε περίπτωση υποβολής τους απορρίπτονται, ως απαράδεκτες (άρθρο 14 ΕΚΠΟΤΑ).

**Άρθρο 11ο –Προσφερόμενη τιμή.**

1. Με την προσφορά, η τιμή του υπό προμήθεια υλικού δίνεται **ανά μονάδα**.

Στην τιμή περιλαμβάνονται οι τυχόν υπέρ τρίτων κρατήσεις όπως και κάθε άλλη επιβάρυνση, εκτός του ΦΠΑ, για παράδοση του υλικού στον τόπο και με τον τρόπο που προβλέπει το άρθρο 14 της παρούσης.

1. Η προσφερόμενη τιμή θα αναγράφεται **αριθμητικώς** και θα δίνεται υποχρεωτικά σε ευρώ. (άρθρο 16 ΕΚΠΟΤΑ)
2. Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς, ούτε σε περίπτωση που ζητηθεί παράταση της διάρκειας ισχύος της προσφοράς.
3. Η τιμή ανά είδος δεν μπορεί να υπερβαίνει την ενδεικτική τιμή του προϋπολογισμού.

**Άρθρο 12ο –Τρόπος διενέργειας του διαγωνισμού- Αξιολόγηση των**

**προσφορών.**

1. Η επιτροπή Διενέργειας Διαγωνισμών παραλαβής και αποσφράγισης προσφορών προβαίνει στην έναρξη της διαδικασίας αποσφράγισης των προσφορών. Προσφορές που υποβάλλονται στο παραπάνω όργανο μετά την έναρξη της διαδικασίας αποσφράγισης δεν αποσφραγίζονται, αλλά παραδίδονται στην υπηρεσία για επιστροφή ως εκπρόθεσμες.

Η αποσφράγιση γίνεται δημόσια με την παρακάτω διαδικασία:

 Αποσφραγίζεται ο φάκελος, μονογράφονται δε και σφραγίζονται από το παραπάνω όργανο όλα τα δικαιολογητικά και η προσφορά κατά φύλλο. Μετά την αποσφράγιση των προσφορών το παραπάνω όργανο προβαίνει στην καταχώρηση των υποβαλλόντων τις προσφορές, καθώς και των δικαιολογητικών, σε πρακτικό το οποίο υπογράφει καθώς και του δείγματος του προσφερόμενου είδους.

Εφόσον ολοκληρωθεί ο έλεγχος των δικαιολογητικών από την αρμόδια επιτροπή αξιολόγησης αποσφραγίζονται οι φάκελοι των οικονομικών προσφορών των υποψηφίων προμηθευτών που κρίθηκαν.

Στη συνέχεια η Επιτροπή διενέργειας Διαγωνισμού ανοίγει όλους τους φακέλους των προσφορών και θα προχωρήσει στην τελική γνωμοδότηση.

 Η Επιτροπή θα προτείνει την κατακύρωση της προμήθειας λαμβάνοντας υπόψη:

Τη συμφωνία της προσφοράς προς τους όρους της διακήρυξης και της πρόσκλησης.

-Τον ανταγωνισμό που αναπτύχθηκε.

-Την προσφερόμενη τιμή σε σχέση με τιμές που προσφέρθηκαν σε προηγούμενους διαγωνισμούς και την τρέχουσα τιμή, για όμοιο ή παρεμφερές υλικό.

 Η κατακύρωση τελικά γίνεται στον προμηθευτή του οποίου η προσφορά είναι αποδεκτή με βάση τους καθοριζόμενους όρους και τη διακήρυξη, και προσφέρει τη χαμηλότερη **τιμή/επί του συνόλου .**

**2.** Η Επιτροπή αξιολόγησης διαβιβάζει τη γνωμοδότηση της για το τελικό αποτέλεσμα του διαγωνισμού μαζί με όλα τα πρακτικά του διαγωνισμού, στην Οικονομική Επιτροπή για την έγκριση του αποτελέσματος βάση του άρθρου 23 παρ.6 ΕΚΠΟΤΑ (άρθρα 19-21 ΕΚΠΟΤΑ).

 **Άρθρο 13ο –Ενστάσεις.**

 Επιτρέπεται η υποβολή ενστάσεων κατά της διακήρυξης του Διαγωνισμού ή της νομιμότητας διενέργειας του ή της συμμετοχής προμηθευτή σ΄ αυτόν, υπό τους όρους και τη διαδικασία που προβλέπουν οι διατάξεις του άρθρου 15 του ΕΚΠΟΤΑ.

 **Άρθρο 14ο –Ανακοίνωση κατακύρωσης –ανάθεσης**.

1. Στον προμηθευτή στον οποίο έγινε η κατακύρωση της προμήθειας, αποστέλλεται σχετική ανακοίνωση που περιλαμβάνει τουλάχιστον το είδος, τη ποσότητα και την τιμή.
2. Ο προμηθευτής στον οποίο κατακυρώθηκε η προμήθεια, υποχρεούται να προσέλθει μέσα σε διάστημα **δέκα (10) ημερών** από την ημερομηνία κοινοποίησης της ανακοίνωσης, για την υπογραφή της σχετικής σύμβασης προσκομίζοντας και την προβλεπόμενη εγγύηση καλής εκτέλεσης αυτής (άρθρο 24 ΕΚΠΟΤΑ)
3. Εάν ο προμηθευτής στον οποίο έγινε η ανακοίνωση, δεν προσέλθει να υπογράψει τη σύμβαση, κηρύσσεται έκπτωτος με απόφαση του Δημοτικού Συμβουλίου Δήμου Κεφαλλονιάς , ύστερα από γνωμοδότηση του αρμόδιου οργάνου.

 Κατά τα λοιπά ισχύουν οι διατάξεις του άρθρου 35 του ΕΚΠΟΤΑ.

**Άρθρο 15ο –Κατάρτιση σύμβαση-Εγγύηση καλής εκτέλεσης της σύμβασης.**

 Πριν από την υπογραφή ή κατά την υπογραφή της σύμβασης ο ανάδοχος της προμήθειας υποχρεούται να καταθέσει εγγυητική επιστολή καλής εκτέλεσης των όρων της σύμβασης, ποσού ίσου με το **5% της συνολικής συμβατικής αξίας της προμήθειας άνευ Φ.Π.Α.** (άρθρα 25-26 ΕΚΠΟΤΑ)

 Επισημαίνεται ότι ο χρόνος ισχύος της εγγυητικής επιστολής καλής εκτέλεσης της προς υπογραφή σύμβασης πρέπει να είναι τουλάχιστον για 18 μήνες μετά την ημερομηνία υπογραφής της σύμβασης.

 Η εγγυητική επιστολή θα επιστραφεί μετά την οριστική παραλαβή των προμηθειών ή οποία γίνεται μετά την παράδοση ολόκληρης της προμήθειας και μετά από χρονικό διάστημα 6 μηνών από την τελευταία παράδοση ,ώστε να είναι δυνατή η εξακρίβωση πιθανών ελαττωμάτων τα οποία δεν είχαν φανεί κατά την παραλαβή.

 Η εγγύηση, ανεξάρτητα από το όργανο που την εκδίδει και τον τύπο που περιβάλλεται, πρέπει να αναφέρει και τα οριζόμενα στο άρθρο 26 παρ. 2 του ΕΚΠΟΤΑ.

**Άρθρο 16ο –χρόνος-τόπος παράδοσης- έξοδα μεταφοράς & ασφάλισης των υλικών.**

Η διάρκεια της προμήθειας ορίζεται έως ένα έτος από την ημερομηνία υπογραφής της σύμβασης. Ο προμηθευτής που θα αναχθεί από την δημοπρασία είναι υποχρεωμένος να προμηθεύει τον Δήμο ανάλογα με τις ανάγκες του, την απαραίτητη ποσότητα υλικών καθ’ όλο τον χρόνο ισχύος παράδοσης της προμήθειας.

O προμηθευτής οφείλει να παραδίδει έγκαιρα και κατά προτεραιότητα, με συνεχή ροή, την ποσότητα έτοιμου σκυροδέματος και δομικού πλέγματος, όποτε αυτές ζητούνται από την υπηρεσία, ώστε να μην παρακωλύεται η εκτέλεση των έργων, η συγκοινωνία κ.λ.π.

Τα υπό προμήθεια είδη θα πρέπει να παραδίδονται σε χρονικό διάστημα το οποίο δεν μπορεί να είναι μεγαλύτερο των 10 ημερολογιακών ημερών από την ημερομηνία έγγραφης ή προφορικής ειδοποίησης της υπηρεσίας.

Η ποσότητα θα παραδίδεται τμηματικά η όπως διαφορετικά επιθυμεί ο Δήμος Κεφαλονιάς , επί τόπου των έργων και σύμφωνα με τις έγγραφες η προφορικές εντολές της υπηρεσίας.Η εντολή θα δίδεται στον προμηθευτή στην διεύθυνση που θα αναγράφει με δήλωσή του στην προσφορά του.

 Η δαπάνη , φόρτωσης και μεταφοράς των υλικών στον τόπο παραλαβής τους, βαρύνει τον προμηθευτή, ο οποίος ευθύνεται επίσης για την ασφάλιση των υλικών έναντι κάθε κινδύνου, μέχρι την παραλαβή τους από την αρμόδια επιτροπή.

 **Άρθρο *17ο* –Παραλαβή υλικών**

 Η παραλαβή των ειδών για το Δήμο Κεφαλλονιάς θα γίνει από την αρμόδια επιτροπή ΕΚΠΟΤΑ που έχει συγκροτηθεί με την αριθ.58/2015 απόφαση της οικονομικής επιτροπή.

 **Άρθρο 18ο – Τρόπος πληρωμής.**

 Ολόκληρη η συμβατική αξία των υλικών θα πληρωθεί στον προμηθευτή μετά την **οριστική ή την τμηματική παραλαβή των ειδών**, με την έκδοση χρηματικού εντάλματος πληρωμής από το Δήμο Κεφαλλονιάς , το οποίο θα συνοδεύεται από τα νόμιμα δικαιολογητικά.

Χορήγηση προκαταβολής **δεν** προβλέπεται (άρθρο 36 ΕΚΠΟΤΑ)

**Άρθρο 19ο –Κρατήσεις**

Στη συμβατική αξία των υλικών, εκτός Φ.Π.Α., διενεργούνται όλες οι νόμιμες κρατήσεις, οι οποίες βαρύνουν τον προμηθευτή.

 **Άρθρο 20ο–Διευκρινίσεις διακήρυξης- πληροφόρηση ενδιαφερομένων**

Οι ενδιαφερόμενοι μπορούν να ζητήσουν διευκρινήσεις για το περιεχόμενο

της παρούσας διακήρυξης.

Οι λαμβάνοντες μέρος στον διαγωνισμό θεωρείται ότι έλαβαν γνώση των όρων της παρούσης και τους αποδέχθηκαν ανεπιφύλακτα.

Οι ενδιαφερόμενοι μπορούν να παραλαμβάνουν τα συμβατικά τεύχη του διαγωνισμού (Διακήρυξη-Τεχνικές Προδιαγραφές-Ειδική Συγγραφή Υποχρεώσεων-Γενική Συγγραφή Υποχρεώσεων-Μελέτη-Προϋπολογισμός Προσφοράς-Τιμολόγιο Προσφοράς) από το Γραφείο Προμηθειών του Δήμου Κεφ/νιάς 1ος όροφος Τηλ. 26713 - 60156 όλες τις εργάσιμες μέρες και ώρες, αρμόδιος υπάλληλος: ΠΑΓΩΝΗΣ ΔΙΟΝΥΣΙΟΣ, και για τεχνικές πληροφορίες στις ίδιες ημέρες και ώρες, ο αρμόδιος Υπάλληλος Κος Χρήστος Ρουχωτάς στο τηλ. 26710-23389.

**Άρθρο 21ο –Δημοσίευση- έξοδα δημοσίευσης**

Η περίληψη της Διακήρυξης θα τοιχοκολληθεί στον πίνακα ανακοινώσεων του Δημοτικού Καταστήματος – στην ιστοσελίδα πρόγραμμα «Διαύγεια» και θα δημοσιευθεί σε δυο τοπικές ημερήσιες εφημερίδες.

**Τα έξοδα δημοσίευσης βαρύνουν τον προμηθευτή ή τους προμηθευτές.**

**Άρθρο 22ο -Λοιπά**

Για κάθε θέμα που δεν ρυθμίζεται από την παρούσα απόφαση έχουν εφαρμογή οι διατάξεις της Απόφασης του Υπουργού Εσωτερικών 11389/93, του Νόμου 2286/95 και του Νόμου 3463/2006 όπως ισχύουν σήμερα.

  **ΑΡΓΟΣΤΟΛΙ 21-12-15**

 **Ο ΔΗΜΑΡΧΟΣ**

 **ΑΛΕΞΑΝΔΡΟΣ ΠΑΡΙΣΗΣ**